Aký horský bicykel vybrať?
Horské bicykle môžeme deliť do troch kategórií – rekreačné horské bicykle pre nenáročných jazdcov, športové horské bicykle pre aktívnych športovcov a pretekárske horské bicykle pre profesionálov. Vhodný model vyberajte podľa vlastných ambícií a skúseností.
Rekreačné horské bicykle sú vhodné pre tých, ktorí si radi vyjdú do prírody, ale nemajú prehnané športové ambície. Na rozdiel od pretekárskych bicyklov umožňujú pohodlnejší posed a priaznivejšia je aj obstarávacia cena. Počítať však musíte s vyššou hmotnosťou bicykla.